open-index/open-wikipedia-markdown huggingface dataset:
Risultive

Il grup leterari furlan **Risultive** al nas tal 1949 prin di dut daûr de sburte di Josef Marchet.

Josef Marchet e Pieri Pauli Pasolini in chel timp a condividevin il sfuarç par slargjâ i spaziis dal furlan par dâi une plene dignitât di lenghe: Pasolini lu voleve di plui midiant la poesie e la libertât de creazion individuâl; Marchet invezit al cirive plui un model unitari pe comunicazion e pe produzion leterarie, come metût in vore tes pagjinis de riviste «La Patrie dal Friûl.
Il program di Risultive al poie su la fedeltât ae tradizion dutun cu la necessitât di une gnove cussience lenghistiche. A fasin part dal grup autôrs come Riedo Puppo, Dino Virgili, Otmar Muzzolini (Meni Ucel), Lelo Cjanton, unîts di une stesse volontât di doprâ il furlan comun, cence restrizions.

A ven publicât tal mês di mai dal 1950 il prin libri de clape, titulât «Risultive» cun dentrivie vot poesiis paromp di Novella Cantarutti, Dino Virgili e Lelo Cjanton. Te jentrade scrite dal "santul" Marchet, in pocjis ries al conte de situazion storiche-leterarie dal furlan, podopo al dà un judizi pusitîf di "...une recuperade plene cussience de dignitât e des significantis risorsis dal furlan: une lenghe inmò frescje, travanade di umôrs creis e pronte a gnovis disfidis...dut al fâs sperâ che cheste volte si sedi finalmentri cjatade la strade juste".

Lis sperancis pandudis dal Marchèt a vevin difat une buine poie: Virgili cul romanç «L'aghe dapît la cleve» al vierç la strade a chê forme di scriture lungje, Riedo Pup al sviluparà a la sô maniere la conte,  Alviero Negro e Lelo Cjanton si dedicaran a la scriture pal teatri.

I autôrs di Risultive a àn publicât plui di cent e vincj oparis in volum, cence contâ articui e publicazion variis. 

Cui zà vûts iniment a àn fat part dal storic grop leterari ancje Paule Baldissera, Pauli Baron, Edi Bortolussi, Alan Brusìn, Ane Burelli, Agnul Covazzi, Marie Forte, Luîs Gloazzo, Gjenio (Eugjeni) Marcuzzi, Jolande Mazzon, Antoniete Parussini, Luzi Peressi, Albert Picotti, Laurince Snaidero, Moniche Tallone e Enio Totis.
Il sium di chescj furlans in fughe

**Il sium di chescj furlan in fughe** al è un saç o un romanç o un at unic dal 2005 di Franco Marchetta.

La opare e je in realtât un saç che si fâs conte di une esperience mai concludude (la Farie di Maj, che tal 2002 e à tirât dongje une otantine di artiscj a discori e tramajâ alc sul teme dal Don Quijote) e deventade simboliche de dificoltât di produsi culture autonome in Friûl. Fasint fente di contâ chê esperience, l’autôr al propon cualchi resonament su l’inmagjinari coletîf furlan, su la dificoltât di dreçâ sù il sium e suntune lenghe che, par mancjance di interprits e di cussience, non ha savût produsi une epiche. Puartade indenant sul fîl de ironie, la opare si compon di tre parts: un saç, un at unic dimostratîf dreçât sù cu l’armamentari dai lûcs comuns furlans intun confront cul francês di Raymond Queneau e il spagnûl di Cervantes. In ultin al è inserît un repertori di contribûts dai artiscj che a àn lavorât ae Farie dal 2002. 
*Fra cent’anni farà la gioia di un filologo, di uno studioso della letteratura friulana, oppure sarà l’argomento vincente di una tesi di laurea* (Federica Ravizza). 
*Paradossale, questo libro, j’accuse ed exemplum, che realizza ciò di cui denuncia la mancanza: l’elaborazione, la contaminazione, l’intertestualità, il miscliç* (Mario Turello).

Messaggero Veneto, 01.06.2007 Un dedalo di lingue comprensibili di Federica Ravizza
Đồng Hới

**Đồng Hới** al è il cjâf luc de provincie di Quang Binh, intal distret di Bac Trung Bo in Vietnam.
Itzhak Katzenelson

**Itzhak Katzenelson** (Korelitz, Minsk 1.7.1886 – Auschwitz 1.5.1944) 
Nassût a Korelitz e cressût a Lodz inte Russie Blancje, la Bielorussie, dopo une cariere di insegnant di gjinasi, al cîr tal setembar dal 1939 di cjatâ salvece te citât di Varsavie. La Polonie invadude dal esercit todesc e par un tierç abitade di Ebreus e tache a savê di subit cualis che a son lis intenzions dai invasôrs. La Polonie e devente une sgjaipule dulà cjapâ i Ebreus par mandâju a murî. Dai prins di otubar dal ’40 a son sierâts tal Ghet. Intune retade ai 14 di avost dal ’42 al à za pierdût la femine e i doi fruts piçui menâts vie e finûts tai fors di Treblinka. Al reste platât cul prin fi, Tzvì. Ju fasaran passâ al di fûr dal ghet i partigjans Ebreus di pueste parcè che al poderi contâ ce che al à viodût e cemût che Isac al sa.  Isac Katzenelson al reste dentri tal ghet daspò la prime resistence dal zenâr dal ’43 scjampant tal avrîl. Ai 22 di mai dal ‘43 al rive a Vittel tal nort est de France. Jessût de Polonie cuntun document improbabil par l’Honduras. A Vittel al dopre doi mês e mieç a scrivi ‘Il cjant’ come che al marche lui stes, dai 3 di otubar dal 1943 ai 18 di zenâr dal 1944. Il manoscrit intune cjarte rimediade e involuçât dentri a trê butiliis al ven soterât dongje di un len, e une compagne di prigionie, Miriam Novitch, che lu veve sburtât a scrivi e e sa dal segret, une volte sorevivude al maçalizi, lu publicarà a Paris tal ‘45. Te vierte dal ’44, Isac e so fi a van drets tal infier di Oshventshim, Auschwitz. A vignaràn copâts cul gas pene rivâts.
Aldo Giavitto

**Aldo Giavitto** (12 di Otubar dal 1964) al è un cjantautôr furlan, che oltri a sei stât un gjornalist e al è ancje un professôr intun liceu. Al scrîf las sôs cjançons soredut in Talian e in Furlan, ma a no mancje ancje cualchi toc in latin e in grêc antîc. In tal 1992 e in tal 1996 a l'à vint il prin premi del concors musicâl "**Premi da citât di [[Recanati]]**" (cumò Musicultura). Cui siei tescj (*Vues di Diu* e *Grispis*), rangiâs, tal ordin, di Valter Sivilotti e Alessio Domini, la cjantante Megan Stefanutti a è rivade 1e  e 3e in tal "*Festival da cjançon furlane"*.

## Discografie

*1997 - *QuALCose* (Folkest)
*2000 - *Doi* (Nota)
*2001 - *Cenerentola / Il troi che no si sielç* (Nota)
*2001 - *Dulinvie*
*2004 - *Metamorphosis*
*2016 - *Nessuno... e le altre*

Al colabore spes cun Carla Brusini e altris cjantautôrs

## Leams esternis
*Blog di Aldo Giavitto
Richard Wagner

**Wilhelm Richard Wagner** (pronunzie todescje: [ˈʁiçaʁt ˈvaɡnɐ]; 22 di Mai 1813, Lipsie, Gjermanie – 13 di Fevrâr 1883, Vignesie, Italie) al fo un compositôr, diretôr d'orchestre e scritôr todesc, cognossût soredut pes sôs oparis. Câs diviers de maiorance dai altri grants compositôrs, Wagner al scrivè tant il libret che il copion pai siei lavôrs.

Lis composizionis di Wagner, particularmentri chês dal so ultin periodi, a son considerabilis par la tiessidure contrapuntistiche, il ric cromatisim, lis armoniis, l'orchestrazion e l'ûs elaborat di leitmotivs: temis musicalis associadis cun particulârs personaçs, lûcs o elements de trame.

## Composizionis

### Drams musicals
* *[[Lis gnocis (Wagner)|Lis gnocis]]* (*Die Hochzeit*) (1832, incomplet)
* *[[Lis fadis]]* (*Die Feen*) (1834, Prime: 29 di Jugn 1888 Munic)
* *[[La proibizion d'amâ|La proibizion d'amâ o La novizie di Palermo]]* (*Das Liebesverbot oder Die Novize von Palermo*) (1834-1836, Prime: 29 di Març 1836 Magdeburg)
* *[[Rienzi|Rienzi, l'ultin dai tribuns]]* (*Rienzi der letzte der Tribunen*) (1837-1840, Prima: 20 di Otubar 1842 Dresde)

Wagner al ritignive che dome lis dîs oparis daûr a mertavin di jessi rapresentadis a Bayreuth, il teatri fat su di pueste da lui par la rapresentazion dai siei drams:
* *[[L'olandês volant (opare)|L'olandês volant]]* (*Der Fliegende Holländer*) (1840-1841, Prime: 2 di Zenâr 1843 Dresde. Rielaborat intal 1852 (Zurig) e intal 1864 (Munic))
* *[[Tannhäuser (opare)|Tannhäuser]]* (1842-1845, Prime: 19 di Otubar 1845 Dresde. Rielaborat intal 1847, intal 1860 (cd. "Version di Dresde"), intal 1861 (Paris, in lenghe francese), intal 1875 (Viene, cd. "Version parisine") 
* *[[Lohengrin (opare)|Lohengrin]]* (1845-1848, Prime: 28 di Avost 1850, Weimar)
* *[[L'anel dal Nibelung]]* (*Der Ring des Nibelungen*), in quatri partis:
** *Preambul: [[L'aur dal Ren]]* (*Das Rheingold*) (1851-1854, Prime: 22 di Setembar 1869 Munic)
** *Prin dì: [[La Valchirie]]* (*Die Walküre*) (1851-1856, Prime: 26 di Jugn 1870 Munic)
** *Secont dì: [[Sigfrid (opera)|Sigfrid]]* (*Siegfried*) (1851-1871, Prime: 16 di Avost 1876 Bayreuth)
** *Tierç dì: [[Il crepuscul dai diis]]* (*Götterdämmerung*) (1848-1874, Prime: 17 di Avost 1876 Bayreuth)
* *[[Tristan e Isote (Wagner)|Tristan e Isote]]* (*Tristan und Isolde*) (1856-1859, Prime: 10 di Jugn 1865 Munic) 
* *[[I mestris cantôrs di Norimberghe]]* (*Die Meistersinger von Nürnberg*) (1845-1867, Prime: 21 di Jugn 1868 Munic)
* *[[Parsifal (opare)|Parsifal]]* (1865-1882, Prime: 26 di Lui 1882 Bayreuth)
Imunologjie

La imunologje e je le science ch'e studie lis reazions dal nestri cuarp, a livel celulâr (par esempli, i globui blancs) come pûr sub-celulâr (anticuarps), al ingres di une sostance ricognossude come no prodote di lui. L' insieme des celulis responsabilis di chiste rispueste (e des moleculis di lôr prodotis) e dai organos o tissûts ch'a lis produsin al è dit sisteme imunitari.
Gino Sciardis

## Gino Sciardis

Gino Sciardis al'ere un ciclist furlan nassût a Pucinie il 28 di Genâr 1917 e naturalizât francês il 28 di Lui 1950.
Al'è muart il 9 di Genâr 1968 a Bondy, in France.

Al'ere profesionist dal 1943 fint'al 1953.
Al'à vinčût 7 voltis.

## Scuadris

Gino Sciardis al'à participât par scuadris diferentis:
• 1943 fin 1945: Individuâl
• 1946: Mercier-Hutchinson (France) e Garin-Hutchinson (France) 
• 1947: Mercier-Hutchinson (France) e Ricci (Italie) 
• 1948: Mercier-A. Leducq (France) 
• 1949: Mercier-Hutchinson (France) e Welter (Italie) 
• 1950: Alcyon-Dunlop (France), Fiorelli (Italie) e Mercier-Hutchinson (France) 
• 1951: Mercier-A.Leducq (France) e Mercier-A.Magne (France) 
• 1952: Mercier-A.Leducq (France) 
• 1953: Mercier-Hutchinson (France) e Peugeot-Dunlop (France) 

## Palmarès

• Lis sôs clasifichis in'tal **Tour de France:**
lassât in blanc int'al 1948,
posizion 12 int'al 1949
posizion 33 int'al 1950
posizion 51 int'al 1951
lassât in blanc int'al 1952. 

• 1948: **Prime posizion** int'e 11e tape di Marseille-Sanremo. 
• 1950: **Prime posizion** int'e 21e tape di Lyon-Dijon. 
Atris risultâs:
• 1935 
Posizion 3 int'e tapis 3 e 4 dal *Tour de l'Ouest*. 
• 1937 
Posizion 2 int'al *Circuit de l'Aulne*.
• 1946 
Posizion 3 int'e 2e tape di Parigji-Nice 
• 1947 
Posizion 2 dal *Critérium du Dauphiné Libéré* cunt'une vitorie int'e 3e tape, setôr A. 
• 1949 
Posizion 1 int'e prime tape dal *Critérium du Dauphiné Libéré* e de 4e tape dal *Tour du Luxembourg*. 
• 1950 
Posizion 1 int'e 5e tape dal setôr B dal *Critérium du Dauphiné Libéré*. 
• 1951 
Posizion 1 int'al *Grand Prix du Pneumatique*. 
Posizion 2 int'al *Tour du Maroc*. 

----

('O ai di completâ chiste pagjine)

MANDI!
- Maxime di Manzignel -
Alviero Negro

**Alviero Negro** (Muçane,1920 - Udin  1987) al è stât un scritôr furlan.

## Biografie
Nassût a Muçane, al reste vuarfin di pari a sîs agns e al passe la prime part de sô vite lontan dal Friûl: prin a Mestre intun orfanotrofi e po studiant ator pe Toscane fintremai che al cjape la abilitazion magjistrâl a Livorno.

Rivade la vuere al torne in Friûl e al partecipe ae lote partigjane, cul non di bataie “Novello”,  te formazion “Osoppo – Friuli” vivint esperiencis dolorosis tant che la presonie e la torture.

Dopo dal conflit al lavore tant che mestri elementâr in varis paîs de Basse Furlane.

Colaboradôr di gjornâi, rivistis e de Rai par tancj agns, al è determinant il so incuintri cul moviment leterari “Risultive”, impegnât tal rinovament de lenghe e de leterature furlane, che lu puarte a recuperâ la sô lenghe mari deventant un dai autôrs teatrâi plui prolifics e premiâts dal Friûl e un dai sostignidôrs plui convints di un teatri furlan gnûf. Cjamât di significâts sociâi e politics, il so teatri al è segnât di une fuarte cussience de storie dai tibiâts e de fondade utopie di une societât di oms libars.

Negro al puarte indevant ancje studis storics e al cuvierç par cualchi an la incarghe di diretôr dal Istitût Furlan pe Storie dal Moviment di Liberazion.
Un modon par omp e o tornarin a plomp

**Un modon par omp e o' tornarin a plomp** al è el moto coniât 
ta le monede furlane dopo dal taramot dal Friûl
.
Du Fu

**Du Fu** (杜甫, 712-770) al fo un poete cinês. Al nassè a Gongyi e al è considerât il plui grant scritôr di lenghe cinese.
Lenghe galiziane

Il **galizian** al è une lenghe romaniche che e diven dal antîc galaicoportughês nassude inte part ocidentâl de provincie romane de Gallaecia che e cjapave dentri il teritori de Galizie di cumò, dal Nord dal Portugal e dai teritoris dongje a Est. 

Il galizian al è fra lis lenghis neolatinis documentadis in timp plui antîc.

Te Ete di Mieç il galizian al è rivât a jessi lenghe culte ancje difûr de Galizie e dal Portugal fintremai in Castilie. Invezit tra la fin dal secul XIV e i principis dal secul XV e je tacade une decjadence politiche che e à provocât la introduzion de nobiltât e de dominazion castiliane che a puartarin a une opression e a une pierdite publiche, uficiâl, leterarie e religjose dal galizian fin ae fin dal secul XIX. Chescj a saran clamâts "Secui Scûrs". Il riscat leterari al vignarà cu lis "trê coronis" de leterature galiziane: Rosalía de Castro (1837-1885), M. Curros Enríquez (1851-1908) e E. Pondal (1835-1917).

Cumò il galizian al è la lenghe couficiâl de comunitât autonome galiziane, fevelât di cirche 3 milions di personis, dongje dal castilian.
WWF

Il **WWF** (ven a stai **World Wide Fund for Nature**) e je une associazion che jude i animai soredut chei in vie di estinzion. 
Il so simbul al è un panda parcè che al è l'animâl cun mancul esemplârs tal mont. 

Cheste associazion e à oasis par dut. Une oasi al è un toc di tiere nome pai animai dulà che i cjaçadôrs no puedin là. 

Cun di plui il WWF al à dai centris dulà che e vegnin assistûts i animai malâts o ferîts. 

Chescj centris si clamin *CRAS*, che al sta par: Centri Recupar Animâi Salvadis. 

## Leams
WWF Italie
Johan August Strindberg

**Johan August Strindberg** (Stocolm, ai 22 di Zenâr dal 1849 – ai 14 di Mai dal 1912) al è stât un scritôr e dramaturc svedês.

Pe grandece e pe rilevance de produzion (che e cuvierç in pratiche ducj i gjenars leteraris e e je racuelte in cirche 50 volums, e si zontin 22 di corispondencis), il so non si met a pâr il norvegjês Henrik Ibsen te spice de tradizion leterarie scandinave e al cjape par ricognossiment unanim un puest tra i plui grancj artiscj e leterâts dal mont.

La vite di Strindberg e je stade incuiete, intiessude di esperiencis complessis e sieltis radicâls e contraditoriis, a voltis indreçade tal stes moment a plui dissiplinis nancje simpri leadis ae figure uficialmentri leterarie dal autôr: sculture, piture e fotografie, chimiche, alchimie, teosofie. Sintoms di une roture intime dal propri anim, cu la dimension convenzionâl dal timp e dal vivi, elements che si contaminin un cun chel altri intal at creatîf e fondamentâi pe sô interpretazion.

Al è stât il destinatari di un dai biliets de matetât di Friedrich Nietzsche.
Religjon tradizionâl cinese

La religjon tradizionâl cinese e e je chê praticade in grande part de Cine, che e cjape dentri il cult dai antenâts e lis crodincis de mitologjie cinese (cult di erois o personaçs divinizâts), cun diversificazions locâls. Si trate di crodincis no organizadis di un sisteme centrâl, cence un cult e un rituâl precîs.

La religjon si è disvilupade di un cult pal plui aristocratic. Lis divinitâts principâls a jerin costituidis par antîc dai dius dal cîl, che a difindevin il stât e a garantivin la justizie, di chei de tiere, che a protezevin il podê regâl su la tiere e la prosperitât dai cjamps. A chestis si zontave il cult dai antenâts, in origjin in particolâr chei de dinastie regnante: si ritignive di fat che une part dal spirt dal defont e restàs inte tombe e e ves di jessi nudride des ufiertis dai dissendents. Altris divinitâts locâls a jerin leadis ai flums e ai mârs.

Une vore leadis ae religjon inte devozion popolâr a jerin lis crodincis intal mont dai spirts e intes pratichis magjichis e divinatoriis.

Cu la nassite dal Confucianisim, dal Taoisim e la difusion in Cine dal Buddhisim cinese, chês che a vegnin clamadis lis "trê dotrinis" si son messedadis cu la religjon popolâr ("la cuarte vie") costituint un mosaic composit di crodincis definît religjon tradizionâl cinese. Prime dal bant des religjons e de Rivoluzion culturâl, fissâts dal guvier cinês, dut câs, lis trê dotrinis a vevin un clericât, templis e rituâi, simpri influençâts des crodincis popolârs.

Jessint duncje "popolâr" e cence un so canul, il guvier de Republiche Popolâr nol à sostignût la "rinassite" (come che al è acjadût par religjons dotadis di un corpus di testemonis che al podeve jessi ogjet di studis e insegnaments universitaris) dilunc dal periodi di liberalizazion religjose dai agns '70. Chestis pratichis religjosis vuê a puedin jessi praticadis in pâs.
Qin Shi Huang

**Qin Shi Huang** (秦始皇, 259 p.d.C.– 210 p.d.C.). Gjenerâl, om politic e figure storiche de Cine. In graciis di une serie di inzegnosis campagnis militârs e a mieç di aleancis, al rivà a concuistâ grant part de Cine continentâl. Al è considerât il prin imperadôr cinês, sot di lui e je tacade la costruzion de grande muraie.
Phong Nha-Ke Bang

**Phong Nha-Ke Bang** al è un parc nazionâl Vietnamite a 50 km a nord de citât Dong Hoi. Il parc tal 2003 al è stât declarât de UNESCO patrimoni naturâl de umanitât.
Neo FreeRunner

Al è un smartphone basât sul sisteme Linux. Al è stât fat de Openmoko inte istât dal 2008

## leams
* su facebook
* in regjon
Crise

Crise al è une figure de mitologjie greghe, pari di Criseide.

Al jere sacerdot dal diu Apol. I acheus a rapirin sô fie Criseide, e Agamenon si refudâ di tornâle a so pari, rivant fintremai a menaçâlu di muart. Cussì Crise al clamà il diu che, infuriât pal sacrilegji, al punì i acheus cuntune pestilence.

Crise al è ancje il non dal fi che Criseide al ve di Agamenon.
Iliade

La **Iliade** e je - insiemi cu la Odissee - un poeme epic assegnât a Omêr. Si compon di vincjecuatri libris o cjants. In totâl a son 15.693 esametris. Opare ciclopiche e complesse, al è une des fondis de leterature greghe e in gjenerâl de leterature ocidentâl e mondiâl. E conte lis vicendis di un curt episodi de storie de vuere di Troie, chel de ire dal eroi Achil, intal ultin dai dîs agns di vuere. 
Dopo nûf agns di assedi Agamenon, gjenerâl de armade achee e fradi di Menelau, si refude di tornâ a Crise, sacerdot di Apol, sô fie Criseide, che lui al à otignût come prede di vuere. Il Diu al punìs cuntune pestilence il cjamp dai Grêcs e Agamenon, frontât cun viamence di Achil inte assemblee dai vuerîrs, al è costret a tornâ Criseide. Par compensâsi di cheste pierdite al gjave a Achil la sô sclave Briseide. Achil disdegnât, calcolant di vê vût une ofese imperdonabile, al decît di no combati plui de bande dai Grêcs, che cussì a vegnin batûts cun durece dai Troians. Patrocli alore al decît di lâ in cjamp cu lis tu armis di Achil, par fâ crodi che chel al sedi tornât a lotâ, ma al ven copât di Aitor, che i gjave lis armis divinis. Achil, dopo di vê vût armis gnovis di Efest, al torne a combati par svindicâ la muart dal so amì; infin al è il duel cun Aitor che al reste copât e Achil. Priam, re dai Troians e pari di Etor, al rive intal cjamp dai Grêcs a domandâ la restituzion dal cuarp, e infin al rive a comovi Achil. Il poeme si siere cui funerâi di Patrocli e di Aitor.
Pai siei tignûts vuerîrs la Iliade e je calcolade plui arcaiche de Odissee, e je il poeme dal eroi che combatint e murint in bataie al concuiste la imortalitât de glorie, biel che inte Odissee cheste glorie e je concuistade dal om in graciis de sô inteligjence, de sô pazience e de sô brame di cognossince.

## Viôt ancje
* Vuere di Troie
Agamenon

Agamenon (par grêc 'Ἀγαμέμνων', "tant determinât") al è une des figuris plui impuartants de mitologjie greghe. Fi dal re Atreu di Micene e de regjine Erope, al jere fradi di Menelau e cusin di Egjist.
Al jere il re che al comandave ducj i rês Acheus inte spedizion cuintri Troie. Refudantsi di tornâ la sô sclave Criseide a Crise, sacerdot di Apol, al veve discjadenât la ire dal diu e causât la tremende epidemie che e decimave i siei stes soldâts. Jentrât in conflit cun Achil, lu veve ofindût, causant in cheste maniere pierditis gravis al so esercit. Infin dut câs al veve puartât i Acheus ae vitorie, concuistant Troie in graciis dal truc dal cjaval, ideât di Odisseu.
Tornât in patrie cence frontâ grandis aventuris, chi al jere stât tradît di sô femine Clitemnestre che aromai si jere leade a Egjist, so amant: cussì Agamenon al è stât scanât biel che al jere ospit dal grant tratament in so onôr o, daûr di altris versions, biel che al faseve il bagn cu la femine.
La sô muart e je stade svindicade siet agns dopo dai siei fîs, Eletre e Oreste.
Apol

Apol (par grêc Απόλλων) al è une divinitât de antighe religjon greghe, diu de medisine, de musiche e de profezie; po dopo al è stât cjapât dentri ancje inte religjon romane. A Aquilee al jere la divinitât plui venerade, par vie dal sincretisim cul cult dal precedent diu celtic Belen, ancje lui divinitât solâr e de medisine.
Al jere patron de poesie, protetôr des Musis, e al ven ancje descrit tant che un arcîr in grât di fâ patî, cu la sô arme, pestilencis teribilis ai popui che lu contrastavin. Tant che protetôr de citât e dal templi di Delfi, Apol al jere ancje venerât come diu oracolâr, bon di pandi il futûr midiant de sacerdotesse clamade Pizie o Pitonesse.
Par chest, al jere adorât inte antichitât tra i dius plui impuartants dal Dodekatheon. Inte tarde antichitât greghe Apol al è stât ancje identificât come diu dal Soreli, e in tancj câs al à cjapât il puest di Helios tant che puartadôr di lûs e aurighe dal cjar dal soreli. Un "passaç di consegnis" de stesse sorte al è stât li dai Romans: a partî de tarde etât Republicane, Apol al è deventât "alter ego" dal Sol Invictus, une des divinitâts romanis plui impuartantis. 
Come divinitât greghe, Apol al è fi ilegjitim di Zeus e di Letò e il fradi zimul di Artemide (pai Romans Diane), vergjine dee de cjace e plui tart assimilade a Selene, divinitât de Lune.
Acheus

I **acheus** (par grêc ΑχαίFοι Akhai(w)oí) a son la tierce popolazion eleniche, dopo i Jonis e i  Eolis, che daûr de tradizion a varessin invadût la Grecie intal II mileni p. di C., rivant a tignî la egjemonie definitive su ducj i grêcs. Denominazions che a puedin jessi sinonimichis di Acheus a son chês di Argjîfs, de citât di Argos, o Danaus, vâl a dî "fîs di Danau". Vuê si dopre ancje il tiermin miceneus, de citât di Micene.

Inte Iliade cul non di Acheus a vegnin indicâts ducj i popui grêcs che a àn vût part te Vuere di Troie.
In etât storiche a son stâts claâts Acheus i abitants de Acaie Ftiotide, inte Tessalie meridionâl, e de Acaie Egjialee, de regjon de Acaie e di part de Arcadie.

Par ce che al rivuarde la penetrazion di chest popul inte aree greghe si riten in gjenerâl che checj popui di origjin indoeuropeane, traviers i Balcans, a vedin cjapât il Peloponês tor dal 1500 p. di C., in coincidence cu la fin de ere minoiche. 

Forsit a son riferiments ai Acheus tai documents ititis, dulà che a saressin clamâts Ahhiyawa, e egjizians (Aqaivasa) de seconde metât II mileni p. di C.
Galassie

Une **galassie** e je un grant insiemi di stelis, sistemis, amàs e associazions stelârs, gas e polvars (che a formin il mieç interstelâr), leâts intun de fuarce di gravitât. Il non derive dal grêc γαλαξίας (galaxìas), che al significhe "di lat"; al è une clare alusion ae Via Lactea (tes denominazions tradizionâls furlanis Strade dal Paradîs, Strade di Rome, Strade di Jerusalem, Stradalbe, Stradon de Madone, Stradon di Viene a ROme), la Galassie par antonomasie, che a ‘nd fâs part il sisteme solâr.

Lis galassiis a son ogjets di dimensions une vore vastis, che a svariin des plui piçulis galassiis nanis, di pocjis desenis di milions di stelis, fin aes plui imponentis galassiis zigantis, che a rivin a contâ ancje mil miliarts di stelis, dutis che a orbitin ator ator a un comun centri di masse.

In sens storic, lis galassis a son stadis categorizadis secont la lôr forme aparente, o sedi su la fonde de lôr morfologjie visuâl. Une tipologjie tant difondude e je chê elitiche, che, cemût che si pues capî dal non, e à un profîl a elìs. Lis galassiis spirâls invezit a àn une forme discoidâl cun struturis a spirâl che a partissin dal nucli. Lis galassiis cun forme iregolâr o insolite a son definidis galassiis particolârs; la lôr forme stranie e je pal solit il risultât dai efiets des interazions mareâls cu lis galassiis dongje. Se chestis interazions a son uen vore fissis, par vie de vicinance tra lis struturis galatichis, e pues jessi la fusion des dôs galassiis, che e risulte inte formazion di une galassie iregolâr. La colision tra dôs galassiis dispès e da origjin a fenomens fis di formazion stelâr.

Intal univiers che si pues osservâ a son probabilmentri plui di 100 miliarts di galassiis; la plui grande part e à un diametri fra 1000 e 100.000 parsec e a son par solit a separadis di distancis dal ordin di milions di parsec (megaparsec, Mpc). Il spazi intergalatic al è in part jemplât di un gas lizêr, cun densitât plui basse di un atom par metri cubi. La plui part des galassiis a son disponudis intal Univiers organizadis secont jerarchiis associativis precisis, des plui piçulis associazions, formadis di ciertis galassiis, ai amàs, ai plui imponents superamàs galatics. Chestis grandis struturis dispès a son disponudis dentri di corints enormis (tant che chê che si clame la Grande Muraie) e filaments, che a cenglin vueits imens dal Univiers.

A ben che no sedi ancjemò dal dut ben clâr, la materie scure e somee costituî cirche il 90% de masse di tante part des galassiis a spirâl, biel che pes galassiis elitichis si pense che cheste percentuâl e sedi minôr, svariant fra 0 e 50%. I dâts che a divegnin des osservazions a fasin pensâ che tal centri di tantis galassiis, ancje se no di dutis, a sedin busis neris.
Mieç interstelâr

In astronomie il mieç interstelâr al è il materiâl rarefat che al sta framieç des stelis (o intal lôr ambient stelâr convicin) al interni di une galassie. Il mieç al è fat, pal solit, pal 99% di gas e pal 1% di polvar. Si à ancje la presince di calci, neutri o sot forme di cations Ca+ (90 %) e Ca++ (9 %), moleculis inorganichis (H2O, CO, H2S, NH3, HCN) e organichis (formaldeide, acit formic, etanôl) e radicâi (HO°, CN°).
Chest mieç pal solit al à une basse densitât che e va di pôcs atoms a pôcs centenârs di atoms par centimetri cubic, Dut câs la sô densitât e je un milion di voltis plui grande di chê des regjons fûr di une galassie. Pal solit il gas al è fat pal 90% di idrogjen e pal 10% di eli, cun olmis di elements plui pesants (che in astronomie a son pal solit clamâts in mût impropri metai).
L'efiet dal mieç interstelâr su lis osservazions otichis al è clamât estinzion otiche: la lûs di emission di une stele e à une diminuzion di intensitât par vie che e ven rifrate e assorbide dal mieç. Cun di plui l'efiet al è diferent daûr de lungjece di onde de lûs. Par esempli, la lungjece di onde tipiche pal assorbiment dal idrogjen molecolâr e je di cirche 92 nm, n=1, ven a stâi la transizion Lyman-alpha. Par cheste reson al è cuasi impussibil viodi la lûs emetude di une stele a cheste lungjece di onde, par vie che e je assorbide scuasi dute intal viaç viers de Tiere.
Si pues dut câs studiâ il mieç interstelâr propit doprant la sô estinzion: lis diferentis bandis di assorbiment, che no rivuardin la stele, nus dan informazions su la densitât e su la velocitât dal gas che lu compon. Lis informazions a son stadis rigjavadis dal studi di une rie singule dal so spetri, la radiazion a 21 cm dal idrogjen.
In gjenar il mieç interstelâr al è dividût in trê fasis daûr de sô temperadure: cjalt ( milions di grâts), clip (miârs di grâts) e frêt (pocjis desenis di grâts kelvin). Il model a trê fasis al è stât proponût di McKee e Ostriker intun articul dal 1977 e al è deventât la fonde dai studis che a son vignûts dopo. La proporzion relative di chestis trê fasis e je ancjemò in discussion in dì di vuê.
A son galassiis, come chês lenticolârs o chês a forme di spirâl  a àn dentri une concentrazion scjarse di cheste materie che invezit e je presinte in mût cetant plui rilevant intes galassiis cun formazion plui resinte e in chês elitichis.
Lis carateristichis plui marcadis dal mieç interstelâr a son dulà che, par une reson o par chê altre, al è plui concentrât: nûi molecolârs zigants (dulà che si à cualchi volte une fuarte ativitât di formazion di stelis), nûi interstelârs, rescj di supernova, nebulosis planetariis e altris struturis slargjadis e nebulârs.
Supernova

Une **supernova** e je une esplosion stelâr che e somee formâ une gnove stele inte sfere celeste ("nova" al è il tiermin latin par "gnove"). Il prefìs "super" le diferenzie di une nova, che ancje jê e je une stele che e cres la sô luminositât, ma in misure une vore minôr e cuntun mecanisim diviers.

Lis supernovas a son caraterizadis de espulsion dai strâts esternis di une stele ae velocitât di miârs di chilometris par secont, jemplant il spazi tor ator di idrogjen e di eli (e ancje di altris elements). I detrîts mandats fûr a formin duncje nûi di polvars e gas. Une esplosion di supernova e pues comprimi gas preesistent che si cjatave dongje de stele e si pense che cussì e puedi fâ tacâ procès di formazion stelâr.

La supernova e je l’unic mecanisim naturâl cognossût par produsi i elements plui pesants dal fier (par esempli cobalt, urani, nichel, plomp, jodi, tungsten, aur e arint), che si formin inte atmosfere infogade de supernova doprant la energje straordenarie che e ven deliberade.
Criseide

Criseide e jere fie dal sacerdot Crise, prede di vuere dai Acheus e jere stade assegnade di sclave a Agamenon, che refudant di tornâle a so pari, al veve discjadenât la ire dal diu Apol. In cheste maniere tra i Acheus si jere difondude une epidemie tremende. Ae fin Criseide e fo diliberade, ma al veve za concepît di Agamenon un fi, che si sarès clamât Crise, come so nono.
Confucianisim

Il **Confucianisim** al è une des plui grandis scuelis filosofichis, morâi, politichis e, in cualchi misure, religjosis de Cine. Si è disvilupât vie par doi milenis a partî dai insegnaments dal filosof Kǒngfūzǐ, il «Mestri Kong» (551-479 a.C.), cognossût in ocident cul non latinizât di Confuci. Confuci al à creât un sisteme rituâl e une dotrine morâl e sociâl, che si proponevin di mendâ la decjadence spirituâl de Cine, intune epoche di grande coruzion e di savoltaments politics. Invezit Confuci nol à mai volût, tratâ cuistions sorenaturâls e che a lessin parsore de esperience umane. Intal confucianisim nol è nuie di soteriologico e chest al fâs dificil calcolâlu une religjon, se no in sens sociologjic, cemût che al à fat Max Weber.
Dopo jessisi confrontât cu lis scuelis di pinsîr concorintis, dilunc dal Periodi dai reams combatents, e perseguitât sot l'imperadôr Qin Shihuangdi, il Confucianisim al è stât imponût come dotrine di Stât sot l'imperadôr Han Wudi (156-87 a.C.) e al è restât tâl fin ae fondazion de Republiche di Cine intal 1911.
In plui che in Cine, il Confucianisim al à esercitât une influence une vore fonde in Gjapon, in Coree e in Vietnam.
Islande

La **Islande** e je un Stât che al si cjate intune isule tal Nord dal Ocean Atlantic.
Cheste isule e je ben cognossude parcè che in chescj puescj si pues viodi une fuarte ativitât vulcaniche di prin e secont grât. A son vulcans, ma ancje tancj geysers sparniçâts tes regjons plui ativis.
La capitâl e je Reykjavik, une citât di 120.000 abitants.
Eritropoietine

La  eritropoietine o EPO e je un ormon glicoproteic prodot dai rognons e in misure minôr dal fiât e dal cerviel, che al à come funzion principâl chê di regolâ la eritropoiesi.

Il gjen che al codifiche la eritropoietine al è stât clonât intal 1985 e al è doprât cun sucès inte produzion artificiâl dal ormon.

La EPO e je tant doprade come doping dai atletis, stant che e fâs cressi il nivel di globui ros intal sanc (cul aument di ematocrit e emoglobine) zovant cussì al scambi di ossigjen e cressint la resistence al esercizi fisic, ma cressint il pericul di trombosi intravascolâl. La EPO e je stade doprade dai sportîfs a partî dai prins agns 1990. Dai prins agns 2000 intal ciclisim a son stâts introdusûts controi incrosâtsi sanc e urine che a àn limitât une vore l’ ûs di chest ormon, in particolâr in France e Italie dulà al è stât plui grant l'impegn inte lote al doping. In altris sports, par esempli intal balon, dopo curtis sperimentazions al è stât metût in bande il control incrosât sanc e urine.

La EPO e je doprade in cliniche par curâ lis anemiis e ciertis formis tumorâls. In studis resints al è stât osservât un rûl neuroprotetîf di EPO come agjent antinflamatori.
Catolicisim

La **Glesie Catoliche** (dal grêc: καθολικός, katholikòs, ven a stâi "universâl") e je la Glesie Cristiane che e ricognòs il primât di autoritât al vescul di Rome, tant che sucessôr dal apuestul Pieri su la catidre di Rome. Il non al derive dal fat che la Glesie catoliche e pretint che e sussisti in se la Glesie universâl fondade di Jesù Crist, che i apartegnin ducj i batiâts.

Tes Glesiis cristianis, daûr des statistichis la Glesie catoliche e je chê che al à plui aiôr numar dîs fedêi a nivel mondiâl (CICHE World Factbook, statistichis 2007), cuntune percentuâl alte in Americhe Latine e in Europe.

I siei fedêi a vegnin clamâts catolics.
Messic

Il **Messic** (non uficiâl *Estados Unidos Mexicanos*) è je une republiche democratiche de Americhe setentrionâl formade di 32 stâts federâts. La sô capitâl e je Citât dal Messic.
Tastiere

Tabânt di ordenadôrs la tastiere a è un dispositîf di input di datos che in sostance a covente par controlà l'ordenadôr.
La tastiere a pos iessi une periferiche o a pos iessi tacade diretamentri al ordenadôr (come tai ordenadôrs portatil)

## Descrision
A si presente come une serie ordenade di botôns ca podin coventà par dà al ordenadôr un caratar o un comând. Su ogni boton al è un numar, une letare o un simbul, ca coventin par cognossi la funzion di chel boton. Di solit ogni boton al pò coventà par inserì ancje tre o quatri simbui diferêns, simbui ca si otegnin cjalcjânt, insieme dal boton dal caratar, ancje un o doi botôns di funzion.

## Tipos di tastiere
Di base a son doi tipos di tastiere:
* Tastiere numeriche
* Tastiere alfanumeriche
Cu la prime tu podis inserì nome numars, cu la seconde acje las letares. Cumò si dopre che alfanumeriche, che però a cambie di paîs a paîs, e ancje di un tipo e chel altri di ordenadôr. Il model di tastiere plui doprât al è il QWERTY ma a esistin ancje atris tipos come il Dvorak o il GKOS.

### QWERTY
Il QWERTY al è cumò il schema di disposision dai botôns plui doprât. Al ven cussi clamât parceche i prîns sîs botôns da tastiere a son apunto Q, W, E, R, T e Y.

### Botôns di une tastiere taliane normâl

* Esc (escape)(scjampe)
* F1-F12 (botôns di funzion)
* 1-9 e 0
* Simbui
* Backspace (cancele indaûr)
* Tabulasion
* Bloc maiuscules
* Boton maiuscul sinist
* Alt (fêr)
* Windows Start sinist (o tai Apple: **command**)
* Control sinist
* Bare di spasi
* Letares (schema "QWERTY")
* Maiuscul dest
* Control dest
* Windows Start dest (o tai Apple: **command**)
* Letares cul acênt (àèéìòù)
* §
* Puntegiature
* Va a capo (o **Va**)
* Alt Gr (Alt + Maiuscul)
* Menu
* Pie/Stude
* Sveiti
* Duâr
* Pause
* Inseris
* Cancele in denânt
* Va al inisi
* Va ala fin
* Va su di une pagjine
* Va iu di une pagjine
* Frece su
* Frece iu
* Frece a sinistre
* Frece a destre
* Bloc dal tastierin numeric
* Tastierin numeric
Renzo Candussio

**Renzo Candussio**, arbitri di serie A.

Ai 25 di Zenâr 2009 al à direzût la sô prime partide tal campionât talian di A, l’arbitri Renzo
Candussio di 'Sevean di Bagnarie' al à 32 agns e al è component de sezion di Çarvignan.
Solstizi

Il solstizi in astronomie al è definît tant che il moment che il Soreli al cjape, intal so moviment aparent dilunc de eclitiche, il pont di declinazion massime o minime. Il fenomen al è dovût ae inclinazion dal as di rotazion terestri rispiet ae eclitiche; il valôr di declinazion zontade al coincît cul angul di inclinazion terestre e al varie cuntun periodi di 41.000 agns tra 22.1° e 24.5°.

Il Soreli al cjape il valôr massim di declinazion positive intal mês di Jugn in ocasion dal solstizi di Istât boreâl, biel che al cjape il massim valôr di declinazion negative in Dicembar, in ocasion dal solstizi di Invier boreâl, corispondent al Istât intal emisferi austrâl.

Di un esam di une tabele dai timps dai solstizis si pues verificâ che il fenomen al ritarde di cirche sîs oris ogni an (5 oris, 48 minûts e 46 seconts pe precision), ma si torne a justâ ogni cuatri agns, in consecuence dai agns bisescj, introdusûts propit par evitâ un sbrissâ progressîf des stagjons tal calendari. Par vie di chestis variazions al pues capitâ che il solstizi astronomic al coli ai 20 o ai 21 di Jugn pal Istât intal emisferi Nord o ai 21 o ai 22 di Dicembar pal invier intal emisferi Nord.
Eclitiche

La **eclitiche** al è il percors aparent che il Soreli segn intal cîl dilunc dal an. Biel che al somee movisi intal cîl in relazion aes stelis, il percors aparent si met in linie cui planets dilunc dal an. La eclitiche, in maniere plui esate, e je la intersezion de sfere celeste cul plan di orbite terestre (plan eclitic). Si pues ancje pensâ tant che un cercli massim de sfere celeste traviersade dal Soreli intal so moviment aparent vie pal an. Il plan di orbite terestre al è il plan gjeometric là che e sta la orbite de Tiere e al è ancje clamât plan de eclitiche. Il non eclitiche derive di eclìs, stant che lis eclìs di Solorelis a sucedin si chê linie. Il plan eclitic si varès di distinguilu dal plan eclitic invariabil, che al è perpendicolâr ae sume vetoriâl dai moments angolârs di ducj i plans orbitâi planetaris, là che Jupitar al è il contributôr principâl. Cumò il plan eclitic al è inclinât rispiet a plan eclitic invariabil di plui o mancul 1,5°.
Lewis Henry Morgan

**Lewis Henry Morgan** (Aurora, ai 21 di Novembar dal 1818 – Rochester, ai 17 di Dicembar dal 1881) al è stât un etnolic e antropolic american.

## Biografie
Al è stât consulent juridic di une compagnie feroviarie e militant atîf dal partît republican, che al à rapresentât tal Congrès tant che deputât e, po dopo, tant che senatôr. Al à vivût a dilunc tra i Irochês e al à fat spedizions fra lis popolazions indigjenis dal Kansas, dal Nebraska, des Monts di Cret e dal Gnûf Messic.

## Pinsîr e oparis
Apassionât di antropologjie, al à metût lis sôs energjiis inte ricercje, judât de amicizie cul indian Ely Parker (comissari governatîf pai afârs indians dilunc de vuere civîl). Insiemi cun lui al à fondât la "leghe dai Irochês"(1851). Avantazât de presince di tantis tribûs indianis intal so paîs, che lui al visitave simpri, al à partecipât ae lôr vite, vuadagnantsi la lôr amicizie: tra chestis, la tribù dai indians Seneca, chê di Ely Parker, lu à adotât cul non di "Taydawahguh", "Chel che si ten intal mieç", vâl a dî chel che al fâs di mediatôr tra i Indians e i blancs.

Lewis H. Morgan al condivît cun Tylor il titul di fondadôr de antropologjie culturâl. La storie umane, par Morgan, si è disvilupade in trê periodis etnics; il stât salvadi, la barbarie, la civiltât. Po dopo al ripartìs volte chescj trê stadis in siet periodis, dal "stadi salvadi inferiôr"(i oms si nudrissin di pomis), al stadi civîl(ûs dal alfabet fonetic e de scriture). Dentri di cheste evoluzion, la famee e à cognossût cinc tapis: 1.La famee dal stes sanc, là che il matrimoni si faseve tra fradis e sûrs. 2.La famee punalue, là che e jere la improibizion di matrimoni tra fradis e sûrs. 3.La famee sindiasmiane, là che lis cubiis si formin e si disfin in maniere spontanie. 4.La famee patriarcjâl, là che la autoritât massime i tocjave al om plui potent. 5.La famee monogamiche, basade su la avualance tra om e femine, che e va a evolvisi viers la famee nucleâr. Chescj passaçs a son acjadûts par vie dal mudâ des formis di economie, di chê dai cjaçadôrs e racueidôrs a chê de industrializazion moderne. Chest lu à dimostrât inte sô operà sucessive: La societât antighe(1877), criticade dai antievoluzioniscj, ignorade dai funzionaliscj, biel che e je stade tant preseade de tradizion Marxiste: Engels a 'nd à fat il laut inte opare La origjin de famee, de proprietât privade e dal Stât.

Altris oparis di Morgan: 1857 - Leçs di dissendence tra i Irochês
Interlingua

La **Interlingua** e jè une lenghe artifiziâl doprande peraulis che a son cjapadis inte majorance dis lenghis west-europeanis. Cheste al jere fate di un grup di int che al lavorave su di  cheste durant plui di 20 ans, e chests a complive e a publicave il prin dizionari intal 1951. 

*Inter* al significhe "jenfri"; *lingua* al significhe "lenghe". Chests a eligjeve il non "interlingua" parcé chests a volevin la a jessi doprade par int di paîs difarents a parlâ il un il atri facilementri. Par que interlingua al era fate di int a jessi facil cheste e jè plui facil che altere lenghis a aprendi. 

Numarosis miârs di parsonis a cognossin la interlingua, e feveladôrs di interlingua a disin che milions a puedin comprendi la (legi texts in cheste e ascoltâ alcun al parle in cheste) cence beson di aprendi la primementri. 

A son 2 atris linguis artificialis intal mont che al àn plui di 1000 feveladôrs, Esperant e Ddo. Chestis 2 a jerin fatis prime de interlingua. Alcunis parsonis al pensin che esperanto e ido a son facile a aprendi par que chestis no a vê "exceptiones" (parolis que a fraturin lis regulis) ma altere gente al pense que interlingua al è plui facile par que i disveloppatores a eligeva totis lis parolis a jessi facile a comprendi par gente qui a cognosce anglese, francese, espaniol, portugese, o talian, plui linguis come occitan e romanian, linguis que a era abitualis a jessi latin, le lingue doprade in Rome ante longe tempore. 

In plui, la int  che e dopre Interlingua a dise che la sô lenghe al è di fâ unt gnûf Latin, mermentri plui simplice e "modernisade" (fate gnove). 

## Tiest esemplâr in interlingua
Lingua natural e musical de parolas international e un grammatica minimal. Comprensibile facilemente per personas intelligente. Le medio de communication adequate pro le solution del confusion de Babylon. 

## ''Pater Noster'' (Il [[Pari Nestri]]) in Interlingua
Nostre Patre, qui es in le celos, que tu nomine sia sanctificate; que tu regno veni; que tu voluntate sia facite super le terra como etiam in le celo. 

Da nos hodie nostre pan quotidian, e pardona a nos nostre debitas como nos pardona a nostre debitores, e non duce nos in tentation, sed libera nos del mal. 

## Interlingua in te [[Vichipedie]]
Neutrin

Il neutrin al è une particule elementâr. Al à spin 1/2 e dincje al è un fermion. La sô masse e je minime, di fat esperiments resints (cjale Super-Kamiokande) a àn mostrât che e je divierse di zero (di 100.000 a 1 milion di voltis plui bas di chê dal eletron). Stant che i neutrins no àn cjarie eletriche ni cjarie di colôr, a interagjissin dome traviers de fuarce nucleâr debile e no sintin la interazion nucleâr fuarte e la fuarce eletromagnetiche. Stant che a àn une masse, a son sensibii ancje ae gravitât, ma jessint la gravitât la fuarce plui debile e vint il neutrin une masse minime, cheste interazion e je trascurabile rispiet ae interazion debile.
Lenghe gaeliche scozese

Il **gaelic scozês** (Gàidhlig) al è une lenghe che e fâs part dal grup Goidelic des Lenghis Celtichis. Chest al cjape dentri ancje l'irlandês e il manx. Al è distint dal ramaç britonic des lenghis celtichis, che al cjape dentri il galês, il cornic, e il breton. Scozês, manx e irlandese a derivin ducj dal irlandês antîc.
Al di difûr de Scozie, cualchi volte al ven definît Scozês, un ûs che al è di assegnâ almancul a 1.500 agns indaûr. Il gaelic scozês nol varès di jessi confondût cul scot, parcè che fint dal secul XVI cun chest tiermin al è stat definît l’anglic des Tieris Bassis ("Lowlands"), che si à disvilupât a partî de forme nordiche dal prin Inglês medievâl. 

Il gaelic scozês al à vût une crisi intal '700 e intal '800 cuant che i inglês, dilunc des clearances, a àn improibît di fevelâlu. In cheste fase e je stade une vere pulizie etniche, caraterizade de espropriazion des tieris ai clans, la abolizion dai clans stes, la improibizion di fevelâ gaelic in public. Nissune tradizion no podeve jessi mantignude (nancje no si podeve sunâ la pive). La emigrazion in altris tieris e je stade in part sfuarçade. Cumò al è daûr a ripiâsi, massime in ambit academic.

Si fevelin variantis dal gaelic scozês ancje in Gnove Scozie, Canadà, in Gnove Zelande e in altris ex coloniis britanichis.
Ecuatôr

L**'ecuatôr** al è la circonference massime de superficie di un cuarp celest perpendicolâr al as di rotazion e duncje ecuidistant dai pôi.

La latitudin dal ecuatôr e je 0 e nol à sens, se ci si cjate in corispondence dal ecuatôr, fevelâ di latitudin Nord o Sud. 
L'ecuatôr terestri al è la linie imagjinarie formade de intersezion de superficie de Tiere cuntun plan perpendicolâr cul as di rotazion terestre e che al passe pal centri.

L'Ecuatôr al divît la Tiere in doi emisferis; chel che al conten il Pôl Nord al ven clamât emisferi boreâl (o emisferi terestri Nord), biel che chel che al conten il Pôl Sud al è clamât emisferi austrâl (o emisferi terestri Sud). Ai ponts metûts sul ecuatôr ur ven assegnade latitudin 0.

L'ecuatôr terestri al fâs part, insiemi cun [Circul Polâr Artic, [Tropic dal Gjambar, Tropic dal Capricorni e Circul Polâr Antartic, dal cinc paralêi di riferiment.

La lungjece dal ecuatôr terestri e je di cirche 40.075,0 chilometris. La distance (gjeodetiche) tra l'ecuatôr e un dai doi pôi al è duncje di cirche 10000 km.

Al ecuatôr il Soreli al è tal zenit dilunc dai ecuinozis e il dì e la gnot a àn simpri une durade cuasi compagne. La fasse ator dal ecuatôr, delimitade dai doi tropics, e je chê che il Soreli, in cierts periodis dal an, si cjate tal zenit.

Al ecuatôr il Soreli al nas simpri pôc prime des 6.00 e va a mont pôc dopo des 18.00; duncje il dì di lûs al dure un pôc plui di dodis oris. Chest par vie de rifrazion de lûs solâr inte atmosfere cuant che il soreli si cjate pôc disot de linie dal orizont.

Dome dal ecuatôr al è visibil dut il cîl, e no son stelis circumpolârs: ducj i astris (lassant di bande la stele Polâr che e reste in pratiche simpri al ferme al orizont) a van a mont.
Lordi

I **Lordi** a son un grup musicâl di Helsinki, Finlande, formât di Mr. Lordi, Amen, Mana, Hiisi e Hella.

## Discografie

* Napalm Market (1993)
* Bend Over and Pray the Lord (1997)
* Get Heavy (2002)
* The Monsterican Dream (2004)
* The Arockalypse (2006)
* Deadache (2008)
* Babez for Breakfast (2010)
* To Beast or Not To Beast (2013)
* Scare Force One (2014)
* Monstereophonic – Theaterror vs. Demonarchy (2016)
* Sexorcism (2018)
* Killection (2020)
* Lordiversity (2021)
Litosfere

La **litosfere** e je la part solide e inorganiche de Tiere che e cjape dentri la croste terestre e la porzion plui superficiâl dal tabâr superiôr, par une altece complessive variabile tra i 70-75 km in corispondence dai bacins oceanics e i 110-113 km al di disot dai continents. La superficie di discontinuitât sismologjiche tra chescj doi elements e ven dite discontinuitât di Mohorovicic (Moho). Inte zone crostâl lis ondis sismichis P e S a cressin un pôc di velocitât, biel che intal tabâr superiôr l'aument al è plui marcjât. A une profonditât tra i 70 e i 120 km chestis ondis a patissin un ralentament; cheste zone e ven calcolade il limit di profonditât de litosfere; disot e je presinte une zone cun proprietâts sismologjichis diviersis, la astenosfere. La ripartizion gjeologjiche fra litosfere e astenosfera no si à di confondile confondude cu la ripartizion chimiche in tabâr e croste terestre.

La litosfere e je framentade intune serie di plachis tetonichis o litosferiche, che tai lôr margjins si concentrin i fenomens gjeologjics endogjens, tant che il magmatisim (cjapât dentri il vulcanisim), la sismicitât e la orogjenesi. Lis plachis a puedin jessi oceanichis o mistis, cuviertis in part de croste continentâl.